**«Аязатаның қолғабы» ересек топ**

*Балалар музыка әуенімен кіреді. Шеңберді айналып, би қимылдарын жасайды, орындарына отырады.*

**Жүргізуші:** Жаңа жыл, жаңа жыл,

Жаңа жылда жаңа жыр.

 Жасыл шырша жанында,

 Жадырап барлық бала жүр.

Сәлеметсіңдер ме балалар! Сәлеметсіздер ме құрметті қонақтар! Балалар, қараңдаршы қандай әдемі шырша. Ойыншықтары қандай әдемі! Балалар, айтыңдаршы біз қандай мерекеге келдік?

**Балалар:** Жаңа жыл!

**Жүргізуші:** Дұрыс балалар. Бізде бүгін жаңа жыл мерекесі болады. 2024 жылы Ұлу жылымен қоштасып, 2025 жылы жылан жылын қарсы алғалы тұрмыз. Қане балалар, олай болса келген қонақтарға өнерлерімізді көрсетейік. Жаңа жыл мерекесіне арналған тақпақтарымызды қонақтарға айтып берейік!

**Тақпақтар:**

Жүзімізде күлкі ойнап,

Қанаттанды жанымыз.

Жаңа жылды біз тойлап,

 Шаттанамыз, бәріміз!

Әдемілеп біз ілген,

Ойыншықтар тізілген.

Қандай жақсы шыршамыз,

Ән шырқайық, баршамыз!

Қалып едік сағынып,

Күтіп алдық жабылып.

Жолын қылдық жарық қып,

Шыршамызға шам іліп.

Мейлі күн суысын,

Зырлайды шанамыз.

Аяз не біз үшін,

Шыныққан баламыз.

Аппақ көше бар бала,

Аппақ ойлар, қыраттар.

Ақ шатырлы қырқалар

Ақ жамылып тұр бақтар.

**Жүргізуші:** Жарайсыңдар, балалар!

*Шыршаның астында қолғаптар жатады.*

**Жүргізуші:** Балалар, қараңдаршы, шырша астында қолғап бар екен. Кімдікі екенін білмейсіңдер ме?

**Балалар:** Жоқ, білмейміз.

*Музыкамен залға аққала кіреді.*

**Аққала:** Сәлеметсіңдер ме балалар! Мен Аққаламын! Кеше ғана осы орманда жүріп, бір қолғабымды жоғалтып алдым. Балалар, сендер менің қолғабымды көрген жоқсыңдар ма?

**Жүргізуші:** Сәлеметсің бе, Аққала! Қарашы, мүмкін мынау сенің қолғабың шығар. Кәне, киіп көрші. *(Қолғапты аққалаға кигізеді).*

**Аққала:** Ияя, бұл менің қолғабым ғой. Рахмет балалар! Балалар , айтыңдаршы сендерде қандай мереке болып жатыр?

**Балалар:** Жаңа жыл!

**Жүргізуші:** Аққала, біз балалармен жаңа жыл мерекесін тойлап отырмыз.

**Аққала:** ООО, Жаңа жыл мерекесі құтты болсын! Балалар, мен де мерекені сендермен бірге тойласам болады ма?

**Жүргізуші:** Әрине Аққала! Төрлетіңіз! Балалардың мерекеге арнаған өнерлерін тамашалаңыз.

**Аққала:** Жарайды.

**Жүргізуші:** Олай болса балалар біз аққалаға арналған әнімізді айтып берейік.

**Ән: «Аққала.»**

*Балалар орындарына отырады.*

**Аққала:** Өте керемет, Балалар өнерлерің өрге жүзсін. Балалар, мен ойын ойнағанды ұнатамын. Менімен ойын ойнайсыңдар ма?

**Жүргізуші:** Әрине ойнаймыз.Ал, қандай ойын?

**Аққала:Ойын:**

**Жүргізуші:** Аққала, көрдің бе біздің балалар өте шапшаң ойынды да өте керемет ойнайды.

**Аққала:** Ияя, жарайсыңдар балалар!

**Аққала:** Балалар, менің кететін кезім келді, ыстықтап кеттім, еріп кетпей тұрғанда кетейін, сау болыңдар!

**Жүргізуші:** Сау болыңыз! Балалар, бұл жерде тағы да қолғаптар барекен. Кімдердің қолғаптары екен а? Балалар бізге тағы да қонақ келе жатқан сияқты.***(Музыка әуенімен залға түлкі кіреді).***

**Түлкі:** Сәлеметсідер ме, балалар! Мен әдемі түлкімін. Кеше осы шырша алдында ойнап жүріп, қолғабымды жоғалтып алдым.Сендер менің қолғабымды көрген жоқсыңдар ма балалар?

**Жүргізуші:**Сәлеметсің бе, Түлкі! Қарашы мүмкін мынау қолғаптардың ішінде сенің қолғабың да бар шығар? Кане, киіп көрші. ***(Түлкіге қолғапты кигізеді).***

**Түлкі:** Ияя, бұл менің қолғабым.Рахмет! Балалар айтыңдаршы сендерде қандай мереке болып жатыр?

**Жүргізуші:** Біз балалармен жаңа жыл мерекесін тойлап отырмыз! Түлкі, балалар саған шыршаға арналған ән айтып берсін. Бізбен бірге билеп, сен де ән айт.

**Ән: «Шыршаға бардық».**

**Түлкі:** Балалар, әндерің өте әдемі екен. Енді менімен бірге ойын ойнаңдар.Мен ойын ойнағанды жақса көремін.

**Ойын: « »**

**Түлкі:** Жарайсыңдар, балалар! Балалар, сендер жаңа жыл, жаңа жыл дейсіңдер, ал сендердің аяз аталарың мүлдем жоқ қой, мүлдем қызықсыз.

**Жүргізуші:** Түлкі, сен қапаланба Аяз ата келгенше біздің балалар саған санталардың биін билеп берсін.

**Би: «Санта» Ұлдар биі.**

**Түлкі:** Тамаша, тағы да өнерлеріңді тамашалағым келеді.

**Жүргізуші:** Олай болса кезекті балалардың тақпақтарына берейік.

**Тақпақтар:**

Ән айтамыз, би билейміз,

Біз көңілді баламыз.

Шаршауды біз білмейміз,

Тақпақ айтып, би билеп.

Аяз Атадан сыйлық аламыз.

Жаңа жылда бақшамыз,

Гүлдей болып жайнасын.

Аман болсын барлық бала,

Шат - шадыман ойнасын.

Далада қар борайды,

Ақ мамыққа орайды.

Мұз болады, қатады,

Жып-жылтыр боп жатады.

Жаңа жылым мол болсын

Басқан қадам оң болсын

Төрле, төрле жаңа жыл

Бізге құтты жол болсын.

Қуантып енді,

Жаңа жыл келді.

Өсетін болдым,

Бір жасқа енді.

**Түлкі:** Балалар, өнерлерің өте керемет. Менің кететін кезім болды. Ормандағы достарыма баруым керек, сендерге көп рахмет, қолғабымды тауып бергендеріңе, сау болыңдар!

***Музыка әуенімен Аяз ата мен Ақшақар кіреді.***

**Аяз ата:** Сәлеметсіңдер ме, балаларым, құрметті қонақтар! Жаңа жыл мерекелерің құтты болсын. Әдепті, ақылды бала болып өсіңдер. Балаларым, менің біраз көңіл күйім түсіп тұр, себебі қолғабымды жоғалтып алдым. Кеше ғана осы жерде сендер сияқты балалармен билеп жүріп едік, қолғабымды түсіріп алған сияқтымын. Балаларым сендер менің қолғабымды көрген жоқсыңдар ма?

**Жүргізуші:** Сәлеметсіз бе, Аяз ата! Қош келдіңіз! Аяз ата біз сіздің қолғабыңызды шырша маңында көрген сияқтымыз. Балалар, жердегі қолғаптар арасынан Аяз атаның қолғабын табуға көмектесеміз бе?

**Балалар:** Ияя.

***(Балалар Аяз атаның қолғабын апайдың көмегімен тауып, Аяз атаға табыстайды.)***

**Аяз ата:** Ой, үлкен рахмет балаларым. Сендер өте зейінді балалар екенсіңдер!

**Жүргізуші:** Аяз ата, сіздің Ақшақар қызыңыз қайда? Сізбен бірге келген жоқ па? Біздің балалар Ақшақарды да тосып отырған.

**Аяз ата:** Ияя балаларым, айтамын деп ұмытып кетіппін ғой. Менің Ақшақар қызым құрбыларымен қыдырып кетіп еді, кешігіп жатыр ғой, қазір келіп қалатын шығар.Бірақ Ақшақар қызымда біраз көңілсіз, себебі ол да қолғабын жоғалтып алған екен. Енді таппай жатқан.

**Жүргізуші:** Аяз ата біз балалармен шырша маңында Ақшақардың да қолғабын көріп едік.

**Аяз ата:** Ой, неткен керемет, Ақшақар қызым келсе қуанып қалатын болды ғой. Жарайсыңдар, балаларым!

**Жүргізуші:** Аяз ата, Ақшақар қызыңыз келгенше балалардың сізге арнап дайындаған биін, әрі әнін қабыл алыңыз.

**Аяз ата:** Жақсы,

**Би:«Аяз ата пай, пай, пай»**

***(Музыка әуенімен ақшақар келеді)***

**Ақшақар:** Сәлеметсіздер ме құрметті қонақтар, балалар! Жаңа жыл мерекелеріңіз құтты болсын. Жаңа жыл баршамызға қуаныш, бақыт алып келсін.Балалар, бірақ менің біраз көңіл күйім болмай тұр. Себебі, қолғабымды жоғалтып алдым.

**Аяз ата:** Ақшақар қызым сен мұңайма, балалар сенің де, менің де қолғаптарымызды тауып қойыпты. Кеше ғана осы жерде шырша маңында жоғалып алған екен.

**Ақшақар:** Рас па? Қандай жақсы болған екен! Рахмет сендерге балалар. Мені қатты қуанттыңдар. Аяз ата, қарашы бұл жерде қандай әдемі шырша бар екен. Бірақ шыршаның шамдары әлі жанбапты. Қане, шыршаның шамдарын жағайықшы.

**Аяз ата:** Қане, балаларкөмектесіп жіберіңдер, Шеңберге тұрып, шыршаның шамдарын бірге жағайық.

***Қуант бізді таңырқат,***

***Шамдарыңды жарқырат. (Үш рет айтады) Шыршажанады.***

**Ән: «Жасыл шырша келді»** *(Балалар шеңберді айналып, Аяз ата, Ақшақармен бірге ән айтады)*

**Жүргізуші:** Аяз ата біздің балалардың сізге арнап айтар тақпақтары бар, қабыл алыңыз.

**Аяз ата:** Жарайды.

**Тақпақтар:**

Кең пейілді, мол мейірлі,

Сағынышпен табысқан.

О алақай Аяз ата,

Келді бізге алыстан.

Ақ таяғын таянып,

Таңмен бірге оянып.

Аяз ата келіп тұр,

Ақ күпіге оранып.

Көрдің бе аяз атаны

Аппақ екен сақалы.

Аппақ екен мұрты да,

Аппақ екен шапаны.

Аппақ тонға оранып,

Базарлықты мол алып.

Келді алыс сапардан,

Аяз ата оралып.

**Жүргізуші:**Аяз ата біздің балаларымыз тақпақ қана емес сіздерге арнап әнде дайындап еді. Тамашалаңыз.

**Аяз ата:** Ооо, қане, Тамашалайық.

**Би: «Қош келдіңіз Аяз ата, Ақшақар»**

**Ақшақар:** Жарайсыңдар балалар! Аяз ата, қараңызшы, қандай әдемі, сұлу қыздар.Олар бізге би билеп бергісі келеді екен. Қане, тамашалап көрейік.

**Би:«Қыздар биі»**

**Ақшақар:** Аяз ата, балаларға сыйлық беретін уақыт келген сияқты.

**Аяз ата:** Ия, дұрыс айтасың қызым. Қане, қайда сыйлықтарымды тығып қойдым. Балалар, маған көмектесіңдерші. Қане, сыйқырлап көрейікші. Мен сиқырлы сөздерді айтып болған соң, барлықтарың шыршаға үрлеңдер.

Сыйқырлайды жылтырлаған инелер,

Қане, бізге сыйлық болып келіңдер!

Барлық балалар үрлейді. Музыка естіледі, Жарық сөнеді, жанған кезде шырша жанында қаптағы сыйлықтар пайда болады. Аяз ата сыйлықтарды балаларға таратады.

**Аяз ата:** Жарайсыңдар балалар! Мені бүгін бір қуантып, алыс жерден шаршап келгенде көңілімді көтердіңдер. Барлықтарың да ақылды, білімді, өнерлі екенсіңдер. Киген киімдерің де қандай әдемі. Солай емес па қызым?

Біздің сыйлығымызға риза болыңдар. Ал, енді біз жолға шығайық. Басқа да балалардың өнерлерін тамашалайық. Аспандарың әр қашан ашық болсын! Қош болыңдар!

**Ақшақар:** Сау болыңдар бүлдіршіндер! *(Аяз ата мен Ақшақар балалармен қоштасып шығып кетеді)*

**Жүргізуші:** Қош болыңыз Аяз ата, Ақшақар!

Қуанышпен ортамыз сазға ұласқан,

Тілегім болсын мәңгі ашық аспан.

2025 жылға қадам басқан,

Гүлденіп, көркейе бер Қазақстан!

Құрметті қонақтар, бүлдіршіндер бүгінгі біздің «Аяз атаның қолғабы» атты ертеңгілігіміз аяқталды. Келіп тамашалағандарыңызға үлкен рахмет. Сау болыңыздар!